Skal man gøre bryde loven, skal man gøre det ordentligt. Nogenlunde sådan må en 23-årig bilist have tænkt, da han tidligt fredag slingrede over Limfjordsbroen i retning mod Nørresundby. I hvert fald blev han stoppet af politiet, som havde bemærket den noget usikre kørsel, og betjente kunne da også konstatere, at bilisten lugtede kraftigt af alkohol, da ruden blev rullet ned. Efter et pust i alkometeret blev bilisten anholdt og sigtet for spirituskørsel. Men ikke nok med det - det kørekort, bilisten mente at have "glemt" derhjemme, var faktisk et, vedkommende var blevet frakendt tidligere. Derfor scorede den 23-årige en sigtelse for at køre uden gyldigt kørekort oven i spirituskørslen.
Grundigt bedugget og uden kørekort blev en mand stoppet af politiet på Vesterbrogade i Nørresundby fredag morgen.